SL Uradni list Evropske unije C 359/1

POROČILO O FINANČNIH DEJAVNOSTIH V LETU 2014

Oddelek II – Evropski svet in Svet

(2015/C 359/01)

VSEBINA

1 UVOD 2

2 CILJI IN PRORAČUN ZA PRORAČUNSKO LETO 2014 2

2.1 Glavni finančni cilji 2

2.2 Določitev proračuna Evropskega sveta in Sveta za leto 2014 2

2.2.1 Splošni pristop 2

2.2.2 Proračun 2014 3

2.2.3 Proračun za leto 2014 in razdelek 5 finančnega okvira 3

3 SPLOŠNI PREGLED IZVRŠEVANJA PRORAČUNA V LETU 2014 5

3.1 Dejavnosti in cilji v letu 2014 5

3.1.1 Dejavnosti Evropskega sveta in Sveta v letu 2014 5

3.1.2 Uresničevanje ciljev v letu 2014 6

3.2 Prihodki 6

3.3 Odhodki v letu 2014 8

3.3.1 Sprememba proračuna v letu 2014 8

3.3.2 Pregled izvrševanja proračuna v obdobju 2005–2014 9

3.3.3 Izvrševanje proračunskih sredstev po kategorijah v letu 2014 10

3.4 Prenesena proračunska sredstva 12

3.4.1 Izvrševanje proračunskih sredstev, prenesenih iz leta 2013 v leto 2014 12

3.4.2 Proračunska sredstva, prenesena iz leta 2014 v leto 2015 13

3.5 Namenski prejemki 14

3.5.1 Namenski prejemki, nastali pred letom 2014 14

3.5.2 Namenski prejemki, nastali v letu 2014 15

1. UVOD

V skladu s členom 142 finančne uredbe (1) predstavlja ta dokument poročilo o upravljanju proračuna in finančnem poslovodenju oddelka II proračuna EU (Evropski svet in Svet) za proračunsko leto 2014.

Poročilo temelji na začasnih računovodskih izkazih za leto 2014, ugotovitvah iz letnih poročil odredbodajalcev Sveta o delu in podatkih o izvrševanju proračuna iz finančnega sistema Sveta.

V poglavju 2 tega poročila je povzet okvir, določen za proračunsko leto 2014. V poglavju 3 je naveden splošni pregled izvrševanja proračunskih sredstev, ki so bila na voljo v letu 2014.

Izvrševanje proračuna za leto 2014 po proračunskih vrsticah je predstavljeno v Prilogi.

2. CILJI IN PRORAČUN ZA PRORAČUNSKO LETO 2014

2.1 Glavni finančni cilji

Glavni finančni cilji generalnega sekretariata Sveta za leto 2014 so bili:

— zagotavljanje stalne podpore predsedniku Evropskega sveta in Svetu z učinkovito in uspešno porabo finančnih sredstev,

— nadaljnje posodabljanje uprave zaradi izboljšanja kakovosti organizacije institucije in ustrezne porabe sredstev,

— nadaljnje financiranje gradnje stavbe Europa, ki naj bi bila zaključena do konca leta 2015.

2.2 Določitev proračuna Evropskega sveta in Sveta za leto 2014

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2014 je bil določen ob upoštevanju splošnega cilja, da se za skupne stroške, ki ne zajemajo odhodkov za osebje, realno ne preseže splošna raven proračuna za leto 2013.

Zvišanja pri nekaterih projektih ali pogodbenih obveznostih so nadomestila znižanja na drugih področjih. Poleg tega so bila uvedena dodatna znižanja na področjih, na katerih je bilo v okviru izvrševanja nedavnega proračuna porabljenih občutno manj sredstev, kot jih je bilo na voljo.

Kar zadeva kadrovski načrt, je GSS nadaljeval racionalizacijo organizacije z izvajanjem naslednjih ukrepov:

— zmanjšanje števila delovnih mest v kadrovskem načrtu, in sicer za 31, v skladu s predlogom Komisije, da se število uslužbencev v institucijah v petih letih zmanjša za 5 % (drugo leto),

— prenos desetih delovnih mest na ESZD,

— preoblikovanje 10 notranjih delovnih mest v (cenejša) delovna mesta pogodbenih uslužbencev,

— preoblikovanje 6 delovnih mest AST 5 v 6 delovnih mest AD 5 (nadaljnje posodabljanje uprave),

— preoblikovanje 15 delovnih mest AST v 15 delovnih mest SC 1 (tehnični popravek).

2.2.2 Proračun 2014

Proračunski organ je določil skupni proračun ES/S za leto 2014 v višini 534,2 milijona EUR. To pomeni znižanje za 1,3 milijona EUR (–0,2 %) v primerjavi z letom 2013.

V kadrovskem načrtu za leto 2014 za ES/S je bilo predvidenih 3 101 delovnih mest.

V tabeli 1 je prikazana razdelitev proračuna za leto 2014 po kategorijah. Glede na predvideno inflacijo v letu 2014 v višini 1,6 % se je proračun ES/S pravzaprav realno zmanjšal za 1,8 %.

Tabela 1

Proračun ES/S za leto 2014 v primerjavi s proračunom za leto 2013 (po kategorijah)

(v EUR) Kategorija Proračun 2013 Proračun 2014 Sprememba 2014/2013 s SE (2) 1 2 3=2/1 Kadrovski načrt 30 0 2 44 000 29 2 9 89 059 - 2,4 % Odhodki za druge uslužbence 2 3 5 58 000 2 3 2 18 480 - 1,4 % Stavbe (razen nakupov) 3 9 2 33 000 4 0 5 37 800 3,3 % Računalniški sistemi 3 6 7 91 000 3 7 3 82 430 1,6 % Pohištvo 9 30 000 8 06 850 - 13,2 % Tehnična oprema 3 5 70 000 2 5 86 390 - 27,6 % Prevoz 9 18 000 2 1 46 217 133,8 % Potni stroški delegacij 1 9 9 72 000 2 0 3 02 000 1,7 % Stroški tolmačenja 8 3 9 62 300 8 6 9 91 444 3,6 % Zasedanja in konference 7 8 33 000 8 7 20 570 11,3 % Informiranje 9 1 32 000 8 8 90 660 - 2,6 % Razno 1 6 68 000 1 9 30 400 15,7 % Rezerva 2 7 00 000 2 7 00 000 0,0 % Skupaj (razen nakupa) 53 0 5 11 300 52 9 2 02 300 - 0,2 % Nakup nepremičnin 5 0 00 000 5 0 00 000 0,0 % Vse skupaj 53 5 5 11 300 53 4 2 02 300 - 0,2 %

2.2.3 Proračun za leto 2014 in razdelek 5 finančnega okvira

Tabela 2 prikazuje razvoj proračuna ES/S v obdobju 2007–2014. Delež ES/S v razdelku 5 večletnega finančnega okvira se je zmanjšal z 8,3 % v letu 2007 na 6,4 % v letu 2014.

Tabela 2

Razvoj oddelka II proračuna EU (Evropski svet in Svet) glede razdelka 5 finančnega okvira v obdobju 2007–2014

2007 2008 2009 (3) 2010 2011 2012 2013 2014 (Zneski po trenutnih cenah) Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Razdelek 5 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 - 8,5 % ES/S 594 0,3 % 595 0,2 % 603 1,3 % 634 5,1 % 563 - 11,2 % 534 - 5,2 % 536 0,3 % 534 - 0,2 % Delež ES/S v razdelku 5 8,3 % 8,0 % 7,9 % 8,0 % 6,9 % 6,2 % 5,8 % 6,4 %

Zmanjšanje v višini 60 milijonov EUR v obdobju 2007–2014 je bilo večinoma doseženo zaradi skrbnega upravljanja proračuna. Zmanjšanje v letu 2011 je predvsem rezultat prerazporeditve sredstev na ESZD, zmanjšanji v letu 2012 in 2013 pa sta povezani z znižanji sredstev za nekatere dejavnosti glede na izvrševanje proračuna v predhodnih letih in dejanske potrebe.

3. SPLOŠNI PREGLED IZVRŠEVANJA PRORAČUNA V LETU 2014

3.1 Dejavnosti in cilji v letu 2014

3.1.1 Dejavnosti Evropskega sveta in Sveta v letu 2014

GSS v okviru poročila o finančnih dejavnostih zagotavlja informacije o svojih glavnih dejavnostih, pomembnih s finančnega vidika, v teh informacijah pa je opisano delovanje Evropskega sveta in Sveta med proračunskim letom. Izpostavlja tudi glavne dosežke leta.

V tabeli 3 je prikazan pregled števila sej in zasedanj, ki jih je GSS organiziral za Evropski svet in Svet v obdobju 2004–2014. Poleg 4 241„institucionalnih“ sej in zasedanj je GSS v letu 2014 organiziral še 2 189 sestankov (npr. seminarjev, informativnih sestankov in srečanj s tretjimi državami).

Tabela 3

Število sej in zasedanj v obdobju 2004–2014

2004 2005 2006 2007 2008 2009 2010 2011 2012 2013 2014 Srečanja na vrhu 5 3 3 3 5 7 7 9 7 6 9 Svet 76 80 76 68 81 74 86 85 77 74 81 Coreper 128 123 120 106 144 140 122 135 140 140 135 Delovne skupine 3 971 3 918 4 037 4 183 4 480 4 272 4 127 4 373 4 480 4 164 4 016 Skupaj 4 180 4 124 4 236 4 360 4 710 4 493 4 342 4 602 4 704 4 384 4 241 Druge seje in zasedanja 2 392 2 791 2 713 1 735 2 051 2 021 1 996 2 075 2 189 2 027 2 189 Vse skupaj 6 572 6 915 6 949 6 095 6 761 6 514 6 338 6 677 6 893 6 411 6 430

GSS je v letu 2014 prvič gostil večstranski vrh. Na četrtem vrhu EU-Afrika je sodelovalo več kot 60 voditeljev iz EU in Afrike ter skupaj 90 delegacij, ki so razpravljali o prihodnosti odnosov med EU in Afriko ter o krepitvi povezav med celinama.

Vrhunska organizacija, ki je zahtevala znatne varnostne in logistične vire ter pomembna diplomatska prizadevanja, je po ocenah stala 2,5 milijona EUR.

Drugi količinski kazalnik dejavnosti je število pravnih aktov, objavljenih v Uradnem listu (UL) (tabela 4). V letu 2014 je bilo v UL objavljenih 1 437 pravnih aktov. Treba je opozoriti, da je objava pravnih aktov v UL zadnji korak v zakonodajnem postopku.

Tabela 4

Število objavljenih pravnih aktov v obdobju 2004–2014

2004 2005 2006 2007 2008 2009 2010 2011 2012 2013 2014 Pravni akti, objavljeni v UL 1 118 1 056 1 317 1 000 1 274 829 825 986 958 1 132 1 437

GSS je v letu 2014 prav tako dodatno izboljšal svojo organizacijsko strukturo, da bi povečal učinkovitost in izboljšal kvaliteto svojega delovanja. V okviru nenehnega posodabljanja uprave je bilo opravljenih več rotacij osebja na vodstvenih položajih, kar je omogočilo okrepitev virov ter pridobitev novih spretnosti in kompetenc na ključnih področjih.

Leto 2014 pa je bilo ne nazadnje tudi leto, v katerem je bila predstavljena prenovljena celostna grafična podoba, ki je združila vso „družino Sveta“, torej vse institucije in subjekte, ki jim služi GSS: Evropski svet in njegovega predsednika, vrh držav evrskega območja in njegovega predsednika, Svet in njegovo šestmesečno predsedstvo (s konkretnimi navodili za „združeno znamko“), visokega predstavnika, kadar deluje in komunicira v vlogi predsednika Sveta za zunanje zadeve, ter Euroskupino in njenega predsednika. Logotip, kombinacija zastave Evropske unije in dizajna po navdihu stavbe Europa, v kateri bo kmalu sedež Evropskega sveta in Sveta, naj bi bil odraz enotnosti, kontinuitete, različnosti, srca in svetlobe.

3.1.2 Uresničevanje ciljev v letu 2014

Povzetek uresničevanja ciljev, določenih za proračunsko leto 2014:

— Kadrovski načrt GSS je v letu 2014 zaposlil 193 uradnikov (107 stalnih uradnikov in 86 začasnih uslužbencev). V tem letu je 216 uradnikov (153 stalnih uradnikov in 63 začasnih uslužbencev) zapustilo Svet, s čimer se je število zasedenih delovnih mest v kadrovskem načrtu ES/S zmanjšalo za 23. Število mest v kadrovskem načrtu GSS se je v okviru posodabljanja uprave zmanjšalo za 20, in sicer poleg 31 delovnih mest, povezanih z zmanjšanjem števila uslužbencev za 5 % v petih letih.

— Finančno poslovodenje GSS je v letu 2014 nadaljeval prizadevanja za izboljšanje svojega finančnega poslovodenja in finančnih rezultatov. Notranji finančni procesi so se glede na porabljen čas in točnost v primerjavi z letom 2013 izboljšali. V okviru izboljšanja likvidnostnega stanja evropskih podjetij so povprečne zamude pri plačevanju računov s strani GSS v letu 2014 znašale 17 dni, pri tem da je skrajni rok za plačilo 30 (Direktiva 2011/7/EU Evropskega parlamenta in Sveta (4)).

— Nepremičninska politika Projekt obnove stavbe Residence Palace ter njenega preoblikovanja v sedež Evropskega sveta in Sveta Evropske unije (stavba Europa) se je v letu 2014 nadaljeval z dejansko gradnjo, med drugim zidanjem nadstropij ter vgradnjo izolacije in različne tehnične opreme.

3.2 Prihodki

V tabeli 5 je prikazan splošni rezultat v zvezi s prihodki v letu 2014. Izraz „izterjatvene pravice za leto 2013“ se nanaša na naloge za izterjavo iz leta 2013, pri katerih so bili zneski izterjani šele leta 2014. Izraz „izterjatvene pravice za leto 2014“ pa pomeni izterjave, začete leta 2014.

Tabela 5

Pregled prihodkov v proračunu za leto 2014

(v EUR) Poglavje Izterjatvene pravice 2013 Izterjani prihodki iz leta 2013 Izterjatvene pravice 2014 Izterjani prihodki iz leta 2014 Izterjatvene pravice skupaj 2013+2014 Izterjano skupaj 2013+2014 Za izterjavo v letu 2015 1 2 3 4 5=1+3 6=2+4 7=5-6 4 0 Odbitki od osebnih prejemkov uslužbencev 0 0 2 8 2 69 786 2 8 2 69 786 2 8 2 69 786 2 8 2 69 786 0 4 1 Prispevki za pokojninsko zavarovanje 8 52 902 6 03 939 2 2 9 17 394 2 1 9 06 445 2 3 7 70 296 2 2 5 10 383 1 2 59 912 5 0 Prihodki od prodaje premičnin in nepremičnin 400 400 1 04 000 1 04 000 1 04 400 1 04 400 0 5 1 Prihodki od najemnin in oddajanja 32 144 32 144 2 81 611 2 49 134 3 13 755 2 81 278 32 478 5 2 Prihodki od naložb ali danih posojil, bančnih in drugih obresti 0 0 12 468 12 468 12 468 12 468 0 5 5 Prihodki od opravljenih storitev in del 14 114 12 908 75 397 58 973 89 511 71 881 17 630 5 5 Prihodki ESZD od opravljenih storitev in del 0 0 1 4 44 244 1 3 27 100 1 4 44 244 1 3 27 100 1 17 144 5 7 Drugi prispevki in vračila v zvezi z upravnim poslovanjem institucij 5 9 59 125 5 5 05 870 1 9 1 99 968 1 7 0 82 664 2 5 1 59 093 2 2 5 88 534 2 5 70 558 5 8 Razne odškodnine 0 0 22 603 17 828 22 603 17 828 4 775 5 8 Razne odškodnine ESZD 0 0 0 0 0 0 0 5 9 Drugi prihodki iz upravnega poslovanja 0 0 1 332 1 332 1 332 1 332 0 6 3 Prispevki v okviru posebnih sporazumov 0 0 1 1 77 276 1 1 77 276 1 1 77 276 1 1 77 276 0 9 0 Razni prihodki 0 0 8 8 8 8 0 Skupaj 6 8 58 685 6 1 55 261 7 3 5 06 086 7 0 2 07 013 8 0 3 64 771 7 6 3 62 274 4 0 02 497

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2014 znašal 80,4 milijona EUR. V proračunskem letu je bilo od tega zneska izterjanih 76,4 milijona EUR, 4 milijoni EUR pa bodo izterjani v letu 2015.

Večina celotnih izterjanih prihodkov v letu 2014 (66 % ali 50,8 milijona EUR od 76,4 milijona EUR) je povezanih z davki, dajatvami in pristojbinami, ki so jih prispevali zaposleni na GSS. Od tega zneska 28,2 milijona EUR znašajo odbitki od plač osebja, 22,5 milijona EUR pa ustreza prispevkom in prenosom pokojninskih pravic v pokojninsko zavarovanje.

Preostanek, tj. 34 % (25,6 milijona EUR), izhaja iz različnega upravnega poslovanja. Ta znesek izvira predvsem iz naslednjega:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leti 2012 in 2013 (4,5 milijona EUR oziroma 5,8 milijona EUR, poglavje 5 7),

— izterjave plačil držav članic za dodatno tolmačenje „na zahtevo“ v nekatere jezike (9,1 milijona EUR, poglavje 5 7),

— prerazporeditve sredstev z ESZD na Svet kot predplačilo za storitve, ki jih je GSS opravil za ESZD (1,3 milijona EUR, poglavje 5 5),

— prispevkov za upravne stroške v okviru schengenskega pravnega reda v zvezi z Islandijo in Norveško (1,2 milijona EUR, poglavje 6 3),

— prispevkov drugih institucij in plačil uradnikov Sveta za vrtec Sveta (1,2 milijona EUR) (poglavje 5 7),

— plačil Sodišča in Računskega sodišča kot njunih prispevkov k finančnemu sistemu, ki je skupen tema institucijama in Svetu (0,3 milijona EUR, poglavje 5 7),

— prihodkov od najemnine in podnajemnine prostorov ter povračil v zvezi z njimi, med drugim Komisijin del najemnine za informacijsko točko EU na ulici Archimède v Bruslju (0,3 milijona EUR, poglavje 5 1).

3.3 Odhodki v letu 2014

3.3.1 Sprememba proračuna v letu 2014

V proračunskem letu 2014 so bila proračunska sredstva večkrat prerazporejena. V tabeli 6 so navedeni sklepi, na podlagi katerih je prišlo do sprememb proračunskih sredstev v obdobju 2008–2014.

Tabela 6

Število sprememb proračuna po vrsti spremembe v obdobju 2008–2014

Sprememba Leto Vrsta Pravna podlaga 2008 2009 2010 2011 2012 2013 2014 Sprememba proračuna Člen 34 finančne uredbe 0 1 0 0 0 0 0 Prerazporeditev B Člen 25 finančne uredbe 72 46 47 23 23 22 32 Prerazporeditev C Člen 25 finančne uredbe 3 2 2 2 2 2 2 Prerazporeditev D Člen 27 finančne uredbe 1 0 0 0 0 0 0 Skupaj 76 49 49 25 25 24 34

Prerazporeditve C, o katerih je treba obvestiti proračunski organ (v skladu s členom 25 finančne uredbe), so bile opravljene, da bi se v letu 2014 okrepila naslednja področja:

— prerazporeditev C1 v višini 4 50 000 EUR z dne 8. avgusta 2014 za: — pokritje dodatnih pravnih stroškov v zvezi z desetimi nepredvidenimi protidampinškimi primeri (3 00 000 EUR), — pokritje odhodkov za povračilo izgubljenih sodnih zadev (1 50 000 EUR),

— prerazporeditev C2 v višini 6 4 00 000 EUR z dne 5. novembra 2014 za: — pokritje predplačila za nakup stavbe Europa (5 4 50 000 EUR), — pokritje retroaktivnega plačila razlike med staro in novo pogodbo za najem novih konferenčnih prostorov Sveta v Luxembourgu (9 50 000 EUR).

Proračun ES/S je bil v letu 2014 v okviru obeh institucij na podlagi člena 25(4) finančne uredbe spremenjen z 32 prerazporeditvami B.

V tabeli 7 je prikazan pregled proračunskih vrstic, ki so se v letu 2014 z različnimi prerazporeditvami znatno (5) spremenile.

Tabela 7

Proračunske vrstice, v katerih je v letu 2014 prišlo do znatnih prerazporeditev

(v EUR) Postavka Razdelek Prvotni proračun 2014 Prerazporeditve Končne odobritve Razlika 1100 Osnovne plače 21 9 5 81 059 - 4 4 77 000 21 5 1 04 059 -2 % 1102 Pravice iz kadrovskih predpisov 5 6 7 47 000 - 1 0 00 000 5 5 7 47 000 -2 % 2000 Najemnina 1 6 92 000 1 1 40 000 2 8 32 000 67 % 2 0 0 2 Nakup nepremičnin 5 0 00 000 5 0 00 000 1 0 0 00 000 100 % 2 0 0 3 Opremljanje prostorov 7 4 62 000 - 3 25 000 7 1 37 000 -4 % 2 0 1 0 Čiščenje in vzdrževanje 1 4 3 24 000 - 3 00 000 1 4 0 24 000 -2 % 2 0 1 1 Voda, plin, elektrika in ogrevanje 4 1 63 000 - 4 00 000 3 7 63 000 -10 % 2 1 0 0 Nabava strojne in programske opreme 8 8 90 430 - 1 8 57 027 7 0 33 403 -21 % 2 1 0 1 Zunanje storitve za delovanje in izgradnjo računalniških sistemov 2 0 1 35 000 2 3 32 720 2 2 4 67 720 12 % 2 1 0 2 Vzdrževanje in popravilo strojne ter programske opreme 5 2 14 000 7 36 307 5 9 50 307 14 % 2 1 0 3 Telekomunikacije 3 1 43 000 - 1 2 12 000 1 9 31 000 -39 % 2 2 0 0 Potni stroški delegacij 2 0 3 02 000 7 3 20 746 2 7 6 22 746 36 % 2 2 0 2 Stroški tolmačenja 8 6 9 91 444 - 7 3 91 746 7 9 5 99 698 -8 % 2 2 0 3 Izdatki za reprezentanco in razvedrilo 2 9 97 560 - 3 76 354 2 6 21 206 -13 % 2 2 0 4 Razni izdatki za interne sestanke 3 6 79 000 3 76 354 4 0 55 354 10 % 2 2 3 6 Stroški sporov, pravni stroški, povračila škode, odškodnina 1 0 00 000 4 50 000 1 4 50 000 45 %

3.3.2 Pregled izvrševanja proračuna v obdobju 2005–2014

V zadnjih desetih letih je bila skupna stopnja izvrševanja proračuna ES/S v povprečju 94-odstotna (glej grafikon 1). Stopnja izvrševanja proračuna se nanaša na obveznosti, prevzete med proračunskim letom, iz razpoložljivega odobrenega proračuna.

Delež dejanskih letnih plačil od leta 2005 do 2014 je v povprečju znašal 81 % proračuna. Razlika med skupnim izvrševanjem in plačili določenega leta (tj. neplačane obveznosti) je bila v skladu s členom 13(4) finančne uredbe prenesena v naslednje proračunsko leto, in sicer za plačila.

Prenesena sredstva se delijo na dve glavni kategoriji: delovanje GSS in stavbe. Prva je v zvezi z obveznostmi, za katere so bile pogodbe pravilno sklenjene pred zaključkom proračunskega leta, vendar zanje blago še ni bilo dobavljeno in/ali do konca leta niso bili prejeti nobeni računi.

Grafikon 1

Splošna stopnja izvrševanja proračuna v obdobju 2005–2014

(1) V letu 2009 se je proračun Sveta s „spremembo proračuna št. 10/2009 k proračunu EU“ zmanjšal za 40 milijonov EUR. Ta znesek je bil prerazporejen kot prispevek Sveta k evropskemu načrtu za oživitev gospodarstva.

Druga kategorija se nanaša na nakupe stavb, kot so LEX, jasli in stavba Evropa, ki jih je opravil GSS. GSS je lahko v zadnjih nekaj letih prihranke pri izvrševanju proračuna uporabil za financiranje teh nakupov.

V letu 2014 so bile za nakup stavbe Europa prevzete obveznosti v višini 10 milijonov EUR. Znesek je bil prenesen v leto 2015 za dejansko plačilo.

3.3.3 Izvrševanje proračunskih sredstev po kategorijah v letu 2014

Analiza odhodkov v letu 2014 je prikazana v štirinajstih odhodkovnih kategorijah.

V tabeli 8 je primerjava končnega proračuna po prerazporeditvah (stolpec 2) z realizacijo proračuna glede prevzetih obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2014 niso bili uporabljeni in so bili torej izgubljeni.

Tabela 8

Pregled izvrševanja proračuna za leto 2014 (po kategorijah)

(v EUR) Kategorija Proračun za leto 2014 (prvotni) Proračun za leto 2014 (končni (6)) Obveznosti (7) Realizacija Razveljavljene odobritve 1 2 3 4=3/2 5=2-3 Kadrovski načrt 29 2 9 89 059 28 7 5 39 059 28 2 2 14 956 98,1 % 5 3 24 103 Odhodki za druge uslužbence 2 3 2 18 480 2 3 2 18 480 2 0 0 15 064 86,2 % 3 2 03 416 Stavbe (razen nakupov) 4 0 5 37 800 4 0 5 37 800 3 9 0 97 282 96,4 % 1 4 40 518 Računalniški sistemi 3 7 3 82 430 3 7 3 82 430 3 7 3 45 304 99,9 % 37 126 Pohištvo 8 06 850 8 06 850 7 07 802 87,7 % 99 048 Tehnična oprema 2 5 86 390 2 5 86 390 2 3 34 978 90,3 % 2 51 412 Prevoz 2 1 46 217 2 1 46 217 1 4 79 282 68,9 % 6 66 935 Potni stroški delegacij 2 0 3 02 000 2 7 6 22 746 1 4 0 74 731 51,0 % 1 3 5 48 015 Stroški tolmačenja 8 6 9 91 444 7 9 5 99 698 6 4 9 53 834 81,6 % 1 4 6 45 864 Zasedanja in konference 8 7 20 570 8 7 91 570 6 0 66 822 69,0 % 2 7 24 748 Informiranje 8 8 90 660 8 8 90 660 7 5 21 462 84,6 % 1 3 69 198 Razno 1 9 30 400 2 3 80 400 1 9 63 451 82,5 % 4 16 949 Rezerva 2 7 00 000 2 7 00 000 — 0,0 % 2 7 00 000 Skupaj (razen nakupa) 52 9 2 02 300 52 4 2 02 300 47 7 7 74 968 91,1 % 4 6 4 27 332 Nakup nepremičnin 5 0 00 000 1 0 0 00 000 1 0 0 00 000 100,0 % 0 Vse skupaj 53 4 2 02 300 53 4 2 02 300 48 7 7 74 968 91,3 % 4 6 4 27 332

Splošna skupna stopnja izvrševanja proračuna za leto 2014 je 91,3 %. Razliko med končnim proračunom in proračunskim izvrševanjem je mogoče pojasniti z naslednjim:

— Skupna neporabljena sredstva v kategoriji kadrovski načrt znašajo 5,3 milijona EUR. Ta neporabljena sredstva so povezana predvsem z manj dejansko zasedenimi delovnimi mesti iz kadrovskega načrta za leto 2014 v primerjavi z načrtovanim proračunom zanj.

— V kategoriji odhodkov za druge uslužbence je 61 % neporabljenih sredstev (1,9 milijona od skupno 3,2 milijona EUR) povezanih z manjšim številom plačil za pogodbene delavce, napotene nacionalne strokovnjake in druge zunanje službe. Zaradi manjše porabe za stroške misij je bilo prihranjenih 0,8 milijona EUR. Preostalih 0,5 milijona EUR je večinoma povezanih s predvidenimi sredstvi za začetek dela novega predsednika Evropskega sveta, ki niso bila v celoti porabljena, pa tudi z manjšimi prihranki na področju zdravstvene službe in usposabljanj.

— V okviru skupnih odhodkov za stavbe (brez stavbe Europa) je bilo prihranjenih 1,4 milijona EUR. Od tega zneska je bilo 0,8 milijona EUR prihranjenih zaradi nižjih stroškov za vzdrževanje in čiščenje, porabo vode, plina in elektrike ter nižjih odhodkov za varnost. Preostalih 0,6 milijona EUR je rezultat prihranka pri nekaterih delih v zvezi z opremo, instalacijami in varnostjo.

— Stopnja izvrševanja proračuna na področju IT je bila skoraj 100 %.

— Neporabljena sredstva v višini 0,1 milijona EUR za pohištvo so povezana z manjšo potrebo po nadomestitvi nekaterih kosov pisarniškega pohištva v letu 2014.

— Prihranki v višini 0,25 milijona EUR so posledica zmanjšane potrebe po tehničnih instalacijah, kot je multimedijska in avdio oprema v konferenčnih dvoranah.

— Prihranki v višini 0,7 milijona EUR pri stroških prevoza so predvsem posledica manjših potreb po zakupu vozil in posebnem prevozu v okviru večstranskega vrha EU-Afrika (0,5 milijona EUR).

— Pri potnih stroških delegacij je bilo prihranjenih 13,5 milijona EUR. Po prerazporeditvah je bilo za potne stroške delegacij na voljo 27,6 milijona EUR. Prvotni proračun je znašal 20,3 milijona EUR, vanj pa je bilo prerazporejenih 8,7 milijona EUR iz prihrankov pri nekaterih sredstvih za tolmačenje. Po drugi strani je bilo med letom prerazporejenih 1,3 milijona EUR za financiranje dodatnega tolmačenja v nekaterih jezikih, 0,1 milijona EUR pa za financiranje drugih potnih stroškov. Ker pa so države članice morale povrniti neporabljene zneske iz preteklih let, je bilo v proračunu za leto 2014 za prihodnja plačila prevzetih obveznosti samo 14,1 milijona EUR.

— Neporabljena proračunska sredstva za tolmačenje znašajo 14,7 milijona EUR. Treba bi bilo opozoriti, da je ta manjša poraba sredstev končni rezultat po prerazporeditvi 8,7 milijona EUR iz sredstev za tolmačenje v sredstva za potne stroške delegacij (8). V končni rezultat je vključena tudi prerazporeditev 1,3 milijona EUR nazaj iz nekaterih sredstev za potne stroške v sredstva za kritje dodatnega tolmačenja v nekaterih jezikih.

— 1 milijon EUR od skupaj 2,7 milijona EUR neporabljenih sredstev za organizacijo zasedanj in konferenc odraža nižjo pogodbeno ceno gostinskih storitev leta 2014 in manj zasedanj leta 2014, kot jih je bilo predvidenih v proračunu. Dodatni prihranek 0,9 milijona EUR je povezan z bistveno manjšo potrebo po najemu sejnih in konferenčnih dvoran zunaj prostorov Sveta, 0,6 milijona EUR pa s privarčevanim denarjem pri organizaciji večstranskega vrha EU-Afrika. Manjše potrebe v smislu posebnih potnih stroškov pa so omogočile tudi dodatni prihranek v višini 0,2 milijona EUR.

— Stopnja izvrševanja proračunskih sredstev v kategoriji informiranja je bila 85 %, kar je omogočilo prihranek v višini 1,4 milijona EUR. Od tega zneska je 0,9 milijona EUR povezanih predvsem z nižjim številom postopkov soodločanja in drugih pravnih aktov, objavljenih v Uradnem listu v letu 2014. Preostalih 0,5 milijona EUR izhaja zlasti iz manjše potrebe po objavah in dokumentaciji ter manjših stroškov za oglaševanje in javne dogodke.

— V kategoriji razno je neporabljena sredstva v višini 0,4 milijona EUR med drugim mogoče pojasniti z zmanjšano potrebo po pisarniškem materialu, študijah, selitvah in zavarovanjih ter nižjih poštnih stroških.

3.4 Prenesena proračunska sredstva

3.4.1 Izvrševanje proračunskih sredstev, prenesenih iz leta 2013 v leto 2014

Iz tabele 9 je razvidno, da je bilo iz leta 2013 v leto 2014 prenesenih 47,8 milijona EUR.

Tabela 9

Izvrševanje proračunskih sredstev, prenesenih iz leta 2013 v leto 2014 (po kategorijah)

(v EUR) Kategorija Odobritve, prenesene iz leta 2013 Plačila 2014 Realizacija Razveljavljene odobritve 1 2 3=2/1 4=1-2 Kadrovski načrt 2 90 340 2 90 340 100,0 % — Odhodki za druge uslužbence 2 1 95 363 1 7 30 106 78,8 % 4 65 257 Stavbe 1 4 2 05 355 1 2 2 70 299 86,4 % 1 9 35 055 Računalniški sistemi 1 6 4 30 523 1 5 4 15 158 93,8 % 1 0 15 365 Pohištvo 2 95 064 2 90 818 98,6 % 4 246 Tehnična oprema 1 9 81 297 1 7 99 099 90,8 % 1 82 198 Prevoz 2 70 549 1 73 935 64,3 % 96 614 Potni stroški delegacij — — — Stroški tolmačenja 6 2 73 864 4 7 65 024 76,0 % 1 5 08 840 Zasedanja in konference 2 5 70 117 6 74 627 26,2 % 1 8 95 490 Informiranje 2 5 14 281 1 4 68 752 58,4 % 1 0 45 529 Razno 7 52 401 4 12 592 54,8 % 3 39 809 Rezerva — — Skupaj 4 7 7 79 153 3 9 2 90 751 82,2 % 8 4 88 402

Stopnja izvrševanja proračunskih sredstev, prenesenih iz leta 2013, je bila 82,2 %.

Glavna razloga za skromno stopnjo porabe sta naslednja:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni,

— računi za zagotovljene delo//blago/storitve niso bili prejeti. Treba je opozoriti, da to nedvomno pomeni proračunsko obremenitev za prihodnje proračunsko leto, saj bo treba zaradi tega v letu 2015 vključiti nove obveznosti.

3.4.2 Proračunska sredstva, prenesena iz leta 2014 v leto 2015

Proračunska sredstva, prenesena iz leta 2014 v leto 2015, skupno znašajo 53 milijonov EUR (tabela 10).

Tabela 10

Proračunska sredstva, prenesena iz leta 2014 v leto 2015 (po kategorijah)

(v EUR) Kategorija Proračun za leto 2014 (prvotni) Proračun za leto 2014 (končni (9)) Obveznosti (10) Odobritve, prenesene v leto 2015 (10) Stopnja prenosa 1 2 3 4 5=4/3 Kadrovski načrt 29 2 9 89 059 28 7 5 39 059 28 2 2 14 956 3 49 629 0,1 % Odhodki za druge uslužbence 2 3 2 18 480 2 3 2 18 480 2 0 0 15 064 2 2 95 744 11,5 % Stavbe 4 0 5 37 800 4 0 5 37 800 3 9 0 97 282 1 1 9 12 328 30,5 % Računalniški sistemi 3 7 3 82 430 3 7 3 82 430 3 7 3 45 304 1 8 1 26 434 48,5 % Pohištvo 8 06 850 8 06 850 7 07 802 5 88 624 83,2 % Tehnična oprema 2 5 86 390 2 5 86 390 2 3 34 978 1 0 62 094 45,5 % Prevoz 2 1 46 217 2 1 46 217 1 4 79 282 2 24 349 15,2 % Potni stroški delegacij 2 0 3 02 000 2 7 6 22 746 1 4 0 74 731 0,0 % Stroški tolmačenja 8 6 9 91 444 7 9 5 99 698 6 4 9 53 834 5 5 64 784 8,6 % Zasedanja in konference 8 7 20 570 8 7 91 570 6 0 66 822 1 1 96 079 19,7 % Informiranje 8 8 90 660 8 8 90 660 7 5 21 462 1 0 11 946 13,5 % Razno 1 9 30 400 2 3 80 400 1 9 63 451 6 38 694 32,5 % Rezerva 2 7 00 000 2 7 00 000 — — — Skupaj (razen nakupa) 52 9 2 02 300 52 4 2 02 300 47 7 7 74 968 4 2 9 70 704 9,0 % Nakup nepremičnin 5 0 00 000 1 0 0 00 000 1 0 0 00 000 1 0 0 00 000 100,0 % Vse skupaj 53 4 2 02 300 53 4 2 02 300 48 7 7 74 968 5 2 9 70 704 10,9 %

Iz leta 2014 v leto 2015 so bili preneseni predvsem zneski iz naslednjih kategorij:

— 18,1 milijona EUR iz kategorije „računalniški sistemi“, od tega 10,6 milijona EUR za zunanje storitve, 4,9 milijona EUR za strojno in programsko opremo, 1,6 milijona EUR za storitve IT in vzdrževanje ter 1 milijon EUR za telekomunikacije.

— 11,9 milijona EUR iz kategorije „stavbe“, od tega 4,1 milijona EUR za razno opremljanje prostorov, 3,2 milijona EUR za retroaktivna plačila najemnin, 2,1 milijona EUR za čiščenje in vzdrževanje, 1,1 milijona EUR za varnost in nadzor ter dodaten 1 milijon EUR za elektriko, vodo, plin in ogrevanje skupaj, pa tudi 0,4 milijona EUR drugih odhodkov v zvezi s stavbami, npr. študije in revizije v zvezi z njimi.

— 10 milijonov EUR iz kategorije „nakup nepremičnin“, ki so namenjeni kritju predplačila za stavbo Europa.

— 5,6 milijona EUR iz kategorije „stroški tolmačenja“ za kritje stroškov tolmačenja novembra in decembra 2014, za katere bo končni račun prišel leta 2015.

— 2,3 milijona EUR iz kategorije „odhodki za druge uslužbence“, zlasti v zvezi z zunanjimi storitvami, usposabljanjem, zdravstveno službo, vrtci in misijami.

— 1,2 milijona EUR iz kategorije „zasedanja in konference“, večinoma v zvezi z računi za organizacijo zasedanj Sveta in Evropskega sveta leta 2014, ki še niso prispeli.

— 1,1 milijona EUR iz kategorije „tehnična oprema“.

— 1 milijon EUR v zvezi z odhodki iz kategorije „informiranje“, od tega 0,7 milijona EUR zadeva informativne in javne dogodke ter publikacije Sveta, 0,2 milijona EUR izdatke v zvezi z dokumentacijo in knjižnico, 0,1 milijona EUR pa Uradni list.

3.5 Namenski prejemki

3.5.1 Namenski prejemki, nastali pred letom 2014

Namenski prejemki, nastali pred letom 2014, so skupno znašali 27,4 milijona EUR.

Namenski prejemki v zvezi z dejavnostmi GSS so skupaj znašali 26,6 milijona EUR, od česar je bilo izplačanih 26,4 milijona EUR. Preostalih 0,2 milijona EUR je bilo razveljavljenih v skladu s členom 14 finančne uredbe.

Drugi del namenskih prejemkov, nastalih pred letom 2014 (0,85 milijona EUR), se nanaša na zneske, ki jih je ESZD v letu 2013 prenesla na Svet za kritje stroškov storitev, ki so opredeljene v različnih sporazumih o ravni storitev med obema institucijama in jih je opravil GSS. Celotni znesek 0,85 milijona EUR je bil izplačan v letu 2014.

Tabela 11

Izvrševanje namenskih prejemkov, nastalih pred letom 2014 (po kategorijah)

(v EUR) Kategorija Namenski prejemki pred letom 2014 Plačila 2014 Realizacija Razveljavljeni namenski prejemki 1 2 3=2/1 4=1-2 Kadrovski načrt 1 9 72 503 1 9 72 503 100,0 % — Odhodki za druge uslužbence 1 5 78 428 1 5 35 737 97,3 % 42 691 Stavbe 5 76 315 5 39 524 93,6 % 36 791 Računalniški sistemi 7 55 230 7 03 533 93,2 % 51 697 Pohištvo 1 — 0,0 % 1 Tehnična oprema 33 151 25 583 77,2 % 7 568 Prevoz 290 290 100,0 % — Potni stroški delegacij 1 3 2 60 765 1 3 2 60 765 100,0 % — Stroški tolmačenja 8 2 71 566 8 2 71 566 100,0 % — Zasedanja in konference 82 682 77 354 93,6 % 5 328 Informiranje 6 172 6 062 98,2 % 110 Razno 43 661 13 885 31,8 % 29 776 Skupaj ES/S 2 6 58 076 2 6 4 06 802 99,3 % 1 73 963 Sporazumi o ravni storitev, sklenjeni z ESZD 8 50 105 8 50 105 100,0 % 0 Vse skupaj 2 7 4 30 870 2 7 2 56 907 99,4 % 1 73 963

3.5.2 Namenski prejemki, nastali v letu 2014

Namenski prejemki, nastali v letu 2014, so skupno znašali 25,6 milijona EUR (tabela 12). Od tega 1,3 milijona EUR ustreza zneskom, ki jih je ESZD prenesla na Svet.

V letu 2014 so namenski prejemki, povezani z dejavnostmi GSS, znašali 24,2 milijona EUR. Med proračunskim letom je bilo porabljenih 0,8 milijona EUR, 23,5 milijona EUR pa je bilo prenesenih v leto 2015 v skladu s členom 14 finančne uredbe.

Tabela 12

Izvrševanje namenskih prejemkov, nastalih v letu 2014 (po kategorijah)

(v EUR) Kategorija Namenski prejemki 2014 Obveznosti 2014 Razpoložljivi namenski prejemki 1 2 3=1-2 Kadrovski načrt 1 1 94 467 — 1 1 94 467 Odhodki za druge uslužbence 1 4 87 849 1 78 829 1 3 09 021 Stavbe 3 20 109 22 188 2 97 921 Računalniški sistemi 6 00 990 69 351 5 31 639 Pohištvo — — 0 Tehnična oprema 1 04 599 94 444 10 155 Prevoz 5 300 — 5 300 Potni stroški delegacij 1 0 2 59 457 — 1 0 2 59 457 Stroški tolmačenja 9 1 45 845 — 9 1 45 845 Zasedanja in konference 88 220 52 774 35 446 Informiranje 4 01 984 10 283 3 91 701 Razno 6 30 783 3 38 259 2 92 524 Skupaj ES/S 2 4 2 39 603 7 66 128 2 3 4 73 475 Sporazumi o ravni storitev, sklenjeni z ESZD 1 3 29 080 7 36 337 5 92 743 Vse skupaj 2 5 5 68 683 1 5 02 466 2 4 0 66 217

Skoraj 40 % namenskih prejemkov je povezanih s potnimi stroški delegacij (10,3 milijona EUR). Znesek 9,1 milijona EUR za tolmačenje izvira iz dodatnih plačil za nekatere jezike za kritje dodatnega tolmačenja v teh jezikih. Preostanek je povezan predvsem s povračilom zneskov v zvezi z različnim upravnim poslovanjem Sveta.

(1) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(2) Stavba Europa.

(3) Končni proračun je po zmanjšanju v višini 40 milijonov EUR za evropski načrt za oživitev gospodarstva decembra 2009 znašal 563 milijonov EUR.

(4) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(5) Neto znesek > 2 50 000 EUR.

(6) Vključuje notranje prerazporeditve proračunskih sredstev.

(7) Vključuje sklep o prenosu 3 2 00 000 EUR.

(8) V skladu s Sklepom 111/07 GSS 66 % neporabljenih zneskov iz sredstev za tolmačenje prerazporedi v sredstva za potne stroške delegatov, da se porabijo v istem proračunskem letu. V letu 2014 je bil ta znesek 8,7 milijona EUR.

(9) Vključuje prerazporeditve proračunskih sredstev.

(10) Vključuje sklep o prenosu 3 2 00 000 EUR.